b'\n_START_ARTICLE_\nAnguleru\n_START_SECTION_\nOrigen\n_START_PARAGRAPH_\nL\'Anguleru \xc3\xa9s un personatge creat per l\'associaci\xc3\xb3 "Garabuxada", de L\'Arena (Sotu\'l Barcu), el 2008 amb la intenci\xc3\xb3 de potenciar un Nadal m\xc3\xa9s proper a la tradici\xc3\xb3 asturiana. Es va escollir el personatge d\'un pescador d\'angules per ser aquest ofici un dels m\xc3\xa9s caracter\xc3\xadstics de la poblaci\xc3\xb3 de L\'Arena i per estar la pesca d\'angules molt lligada a bona part de la "mari\xc3\xb1a" asturiana, com a manera d\'identificar m\xc3\xa9s f\xc3\xa0cilment la societat asturiana. \xc3\x9altimament es troba en proc\xc3\xa9s de consolidaci\xc3\xb3 per tractar-se d\'una figura estimuladora per a l\'aprenentatge de la llengua asturiana a les generacions m\xc3\xa9s joves._NEWLINE_Antigament, durant la pesca hivernal de l\'angula, molts pescadors d\'angules feien servir el sobresou dels guanys per comprar regals als nens i nenes. No obstant, a Ast\xc3\xbaries ja hi havia const\xc3\xa0ncia de personatges nadalencs que es dedicaven a repartir regals, especialment a les mascarades d\'hivern.'